cyanic-selkie/wikianc huggingface dataset:
Cabbash nappinagh
Ymmyd
Ta arraghyssyn ennagh goll er troarey myr bee ollee.
Eric Taylor (kiaulleyder)
Bea leah
Va Taylor ruggit ayns Atlanta, yn Çhorshey. Hoshee eh cloie yn gitar tra v'eh ny phaitçhey as chloie eh ayns bann kiaull anmey 'syn ard-scoill echey. Ren eh frastyl er Ollooscoill Georgetown rish tammylt veg rish dimmee eh magh as darree eh dys Houston er son coorse bea y lhiantyn 'sy chiaull.
Coorse bea
Hie Taylor er turrysyn ayns ny Steatyn Unnaneysit as 'syn Oarpey dy lheeadagh, cloie ayns ynnydyn lheid as Club Passim, The Bottom Line, Caffe Lena, Bluebird Café, Red Clay Theatre, Bridger Folk, The Ark, CSPS, The Freight and Salvage, Paradiso (Amsterdam), Theatre Kikker (Utrecht), Berlin Guitars (Berleen), The Real Music Club (Beeal Feirshtey), DC Music Club (Divlyn), Hotel du Nord (Paarys) as The Bein Inn (Peairt). Ta e chloiaghyn feailley goaill stiagh Kerrville Folk Festival, Newport Folk Festival, Glasgow Americana Festival (Nalbin), Woody Guthrie Folk Festival, 1st Americana Fest (yn Austeyr), Take Root Festival (y Çheer Injil), as Roots of Heaven Festival (y Çheer Injil). Ren eh ynsaghey ec Scoill Arrane Kerrville, as stiur eh seyrlannyn screeu arrane er feie ny Steatyn Unnaneysit as 'syn Oarpey. Va Taylor poost rish yn arraneyder as y screeudeyr arrane Nanci Griffith voish 1976 derrey 1982.
Ayns 2009, skeayll Lyle Lovett Natural Forces magh, e nah albym jeh arraneyn coodit, as reesht ren eh cummal stiagh arrane Taylor. She "Whooping Crane" va'n arrane shen voish yn albym hene-enmyssit voish y vlein 1995. Ta albym 2012 Lovett - Release Me - goaill stiagh arrane Taylor "Understand You."
V'eh Studio 10 ayns 2013 skeaylley magh jerrinagh Taylor. V'eh recortyssit ec y teyrlann Red Shack Studio ayns Houston as t'eh goaill stiagh nuy arrane bunneydagh as coodagh yn arrane "Cover These Bones" liorish Tim Grimm. Ayns 2016, va Taylor enmyssit er son Aundyr Emmy da Cummey Kiaullee er son ny h-arraneyn va screeuit echey da'n fillym feanishagh Road Kid to Writer: The Tracks of Jim Tully liorish Storyworks.
Hooar Taylor baase er 9 Mayrnt 2020 voish y çhingys aarley as eh 70 bleeaney d'eash.
Billey ruissagh
She crouw ny billey sheer-ghlass eh billey ruissagh (Rhododendron ponticum) 'sy chynney Rhododendron. T'eh dooghyssagh da'n Oarpey yiass as yn Aishey heear-yiass. She sarkyl ruegyssagh t'ayn ayns ny h-Ellanyn Goaldagh.
Gaetano Latilla
She cummeyder kiaulldramey Iddaalagh va Gaetano Latilla (12 Jerrey Geuree 1711 – 15 Jerrey Geuree 1788). T'eh coontit myr y cummeyder smoo scanshoil yn eash jeeragh roish Niccolò Piccinni (e vac shayrey).
Va Latilla ruggit ayns Bari as ren eh studeyryssyn ayns Scoill Chiaullee Loreto ayns Napoli. Hoshee eh screeu kiaulldramaghyn aitt da Teatro dei Fiorentini ayns Napoli ayns 1732, as t'eh share er enney er son e hoiaghyn ayns Gismondo (y Raue, 1737) as Madama Ciana (y Raue, 1738). Va'n daa obbyr shen, goll rish daa liorish Rinaldo da Capua, jannoo cree stoyr y chiaulldramey aitt Iddaalagh troailtagh ayns ny 1740yn as ny 1750yn leah. Chammah's shen, screeu eh kuse d'opere serie, as va'n chied ny hoiaghey jeh Demofoonte (y Veneesh, 1738).
Hooar eh baase ayns Napoli.
Sophia Morrison
She immeeaghtagh cultoor, çhagleyder beeal-arrish, as ughtar Manninagh va Sophia Morrison (27 Boaldyn 1859 — 14 Jerrey Geuree 1917). Ren ee obbraghey myr scrudeyr lesh y Çheshaght Ghailckagh veih'n vlein 1901 derrey laa e baaish as v'ee coontit myr ben jeh ny deiney ogheragh ayns eash hroggalys ny h-ashoonyn ec jerrey yn 19oo as toshiaght yn 20oo eash. Va paart mooar eck 'sy ghleashaght Ooilley-Cheltiagh.
Va Morrison ruggit ayns Purt ny h-Inshey, Mannin, as ren ee obbraghey er son cur er oaie yn chiaull, y veeal-arrish as lettyraght Ghaelgagh Vannin. Ren ee reaghey earish-lioar y Çheshaght Ghailckagh, Mannin, va soilshit magh ayns nuy ym-lioaryn eddyr ny bleeantyn 1913 as 1917. Rere y phaart eck myr scrudeyr er y Çheshaght, ren ee co-screeu rish scoillaryn Manninagh ard-ghooagh, lheid as Arthur William Moore, J. J. Kneen, W. H. Gill as William Cubbon, myrane rish immeeaghtee hengey elley ayns ny çheeraghyn Celtiagh elley.
Myr çhagleyder beeal-arrish, hooar Morrison scansh eddyr-ashoonagh er son yn ard-oayllys eck er çheu yn veeal-arrish Vanninagh. Chur ee meeryn rish yn obbyr ec W. Y. Evans-Wentz, Fairy Faith in the Celtic Countries, as rish yn obbyr ec Rhŷs Phillips, Celtic Nations & their Literary Activities. Va'n çhaglym ecksh hene, Manx Fairy Tales (1911), cur skeealyn ry-cheilley veih insheyderyn as caarjyn lheid as J. R. Moore as William Cashen.
Myrane lesh yn obbyr eck er son y Ghaelg, va paart mooar eck ayns lhiasaghey coad noa lettyragh - screeu 'sy Vaarle Vanninagh. Ren ee co-screeu A Vocabulary of the Anglo-Manx Dialect marish Arthur William Moore as Edmund Goodwin as yn obbyr shen ny fockleyr beg ta cur sheese er focklyn as abbyrtyn 'sy Vaarle myr t'ayn ayns Mannin. Va'n colught theater - "The Peel Players" - fo'n stiurey eck traa, as ren olteynyn y theater shen ymmyrkey yn choir-verriu eck ec e marroonys 'sy vlein 1917.
Ben and Me
She peesh ghiare ghaa-chlowan bioghit Americaanagh voish y vlein 1953 eh Ben and Me. Hie eh magh er ny ghientyn liorish Walt Disney Productions as er ny skeaylley magh er 10 Sauin 1953. V'eh aachummit voish y lioar phaitçhyn va screeuit liorish yn ughtar as y daahder Robert Lawson hie magh er ny hoilshaghey da'n chied cheayrt ayns 1939.
Cedar
Ta cedar (ny sedar) çheet er biljyn bearkanagh 'sy ghenus Cedrus. T'ad dooghyssagh da'n ard Meanvooiragh as sleityn Himalaya heear, ec yrdjidyn eddyr 1,000m as 3,200m.
Jalloo-oaylleeaght
left|thumb|Duillagys Cedrus atlantica She biljyn sheer-ghlass t'ayn. T'ad gaase 30-40m er yrjid son y chooid smoo. Ta banglaneyn lheead rea oc. Ta fuigh rosinagh soaral oc, as roost çhiu scaanit. Ta daa horçh dy hole oc: stholeyn liauyrey ta çheet dy ve nyn manglaneyn, as stholeyn beggey ta gymmyrkey duillagyn. Ta duillagyn snaidagh oc, 8-60mm er lhiurid as er nyn reaghey myr caslagh. Ta bearkanyn stoandagh oc, 6-12km er lhiurid as 3-8km er lheead. T'ad tuittym veih my cheilley tra t'ad appee dy lhiggey magh ny rassyn skianagh assdaue. Myr dooieyn Abies, ta 2-3 bolganyn rosinagh meevlasstal oc; noi fioragyn, foddee.
Song of the South
She scannane drama kiaullee jantys bio/bioghit Americaanagh voish y vlein 1946 eh Song of the South. Va'n scannane gientit ec Walt Disney as skeayllit magh liorish RKO Radio Pictures. T'eh bunnit er çhaglym skeealyn Uncle Remus as aachummit liorish Joel Chandler Harris. She James Baskett ren cloie Uncle Remus. Ta'n scannane taghyrt ayns Jiass ny Steatyn Unnaneysit cur eash yn Aahroggalys, earish jeh shennaghys America lurg jerrey Caggey Theayagh America as scryssey yn cleabaght. Ta'n scannane eiyrt er Johnny ta shiaght bleeaney d'eash (Bobby Driscoll) ta jannoo keayrt er plandail e vummig son tannaghtyn liauyr. Ta Johnny jannoo carrey jeh Uncle Remus, fer jeh ny labreeyn er y phlandail, as t'eh goaill soylley clashtyn rish e skeealyn as contoyrtyssyn Br'er Rabbit, Br'er Fox, as Br'er Bear. Ta Johnny gynsaghey voish ny skeealyn kys streeu rish ny doolaneyn t'ayn er y phlandail.
Camila Alves
She craishteyder as kiaddeyder Brasseelagh ee Camila Alves McConaughey (ruggit er 28 Jerrey Geuree 1982 ). T'ee poosit rish yn aghteyr Americaanagh Matthew McConaughey.
Lught-reill unnaneagh
Ta lught-reill unnaneagh ny lught-reill ynnydagh un-cheimagh ta jannoo obbyr lughtyn-reill yl-cheimagh soylee. T'eh cooilleeney obbraghyn ennagh ta jeant ec y reiltys ashoonagh, ny lughtyn-reill s'inshley ny s'ardjey, ayns ardjyn elley ny çheerey. Dy cadjin, she balley ny caayr t'ayn, as eshyn mooar dy liooar dy obbraghey gyn croghey er reiltys coontae ny ardjynagh. Ny keayrtyn, she aarheynn ashoonagh t'ayn, as ish ry-eddyrscarrey veih fir elley 'syn ashoon er y fa nagh vel fo-rheynnyn eck.
Glion Vian
Ta Glion Vian (Glen Vine) ny valley beg ayns Skeerey Marooney, Mannin. Ta'n balley beg ny ynnyd er coorse TT Ellan Vannin. Ta bunscoill ny skeerey, Bunscoill Varooney, v'er ny hroggal ayns ny 1980yn, ny soie ayns Glion Vian. Va'n scoill mooadit ayns 2001.
Tracy Coogan
She ben-aghteyr Yernagh ee Tracy Coogan. Ta enney share urree son e paart toshee 'sy fillym seyr Zombie Honeymoon voish y vlein 2004.
Beashnys
Va Coogan ruggit as troggit ayns Baile Átha Troim, Nerin, myr nane jeh queig paitçhyn lesh Michael as Ann Coogan. Chloie ee da'n chied cheayrt ayns cloiaghyn theateragh tra v'ee 'sy scoill. Y sourey erreish j'ee irree ass yn ard-scoill, hie Coogan dys Caayr York Noa shassoo son Nerin ayns co-hirrey craishtee. Hannee ee ayns York Noa raad hooar ee paartyn ayns gientynyn ardan lesh Irish Repertory Theatre jeh The Playboy of the Western World, The Colleen Bawn as Poor Beast in the Rain. Haink e chied enmys scaailan myr paart beg myr craishteyder 'sy fillym Celebrity (1998) liorish Woody Allen. Ayns 2002 va paart ec Coogan ayns Love without Borders, straih hellveeish Rooshagh va jeant ayns Moscow. Hooar Coogan moylley mooar  son e cloie myr ben heshee corp fo ghruiaghtys 'sy fillym cultys Zombie Honeymoon (2004), chossyn j'ee aundyr Fangoria Chainsaw ayns 2006 son y fillym share lesh bushaid injil. Va'n fillym kionnit ec Showtime dy skeaylley magh er JABE as er y çhellveeish. Ghow ee paart chammah da'n chooish ghiastylagh noi kanghyr y cheeagh Bowling for Boobies er 27 Jerrey Fouyir 2009 ayns Los Angeles marish Carlee Baker, Heather Snell, Brooke Lewis as Eve Mauro.
Oor
She unnid traa oor (lesh y chowrey h ny hr). Cha nel ee ny h-unnid SI agh t'ee er ny h-ymmyd marish unnidyn yn SI.
Steinar Schjøtt
She ynseyder, fockle-oayllee, as fockleyder Norlynnagh va Steinar Schjøtt (13 Sauin 1844 – 11 Jerrey Geuree 1920).
Bea phersoonagh
Va Steinar Schjøtt ruggit lesh y taggyrt as y pholitickeyr Ole Hersted Schjøtt (1805-1848) as e ven heshee Anna Jacobine, née Olrog, ayns Porsgrund raad va'n ayr echey soit myr viggar. V'eh enmyssit Stener Johannes Stenersen Schjøtt ayns onnor olloo y jeeaghtys Stener Johannes Stenersen. Ayns 1845 darree yn lught-thie dys Skien. Haink er e vraar shinney Peter Olrog Schjøtt dy ve ny pholitickeyr as ny olloo er y fockle-oaylleeaght. Voish y phoosey shen, she braar-ayns-leigh lesh y screeudeyr Mathilde Schjøtt as naim y leigh-oayllee Sofie Schjøtt v'eh.
Coorse bea
Cha row eh pointit dys ynnyd ollooscoill, agh ren eh obbraghey myr ynseyder ard-scoill. She ynseyder v'eh ec Scoill Ladjyn Heltberg (Heltbergs Studentfabrikk) v'eh, v'er n'obbraghey liorish Henrik Heltberg (1806-1873) ayns Christiania (Oslo jiu). Lurg shen, ren eh ynsaghey ayns Levanger as Kristiansand. Voish 1874 derrey 1893 she ynseyder v'eh ayns Fredrikshald, as, lurg shen, ayns Skien.
Hug eh cooney da çhyndaa yn Heimskringla dys y Landsmål, as hoilshee eh magh lioaryn er shennaghys Norlynn as y theihill. Chammah's shen, hoilshee eh magh daa 'ockleyr mooar ayns 1908 as 1914.
Baile Roibín, Coontae yn Vee
Ta Baile Roibín (Robinstown) ny valley beg ayns Coontae yn Vee, Nerin. T'eh soit eddyr yn Ooive as Baile Átha Troim er y raad eddyr Baile Átha Buí as Dún Seachlainn. Ta'n balley soit ayns skeerey Dún Doire. Ta thie folteyr, keeill Chatoleagh, bunscoill, as garreish 'sy valley beg.
Bearkanagh
She billey erbee 'sy rheynn Pinophyta eh bearkanagh. She gymnospermyn bearkagh t'ayn, as feer viljyn son y chooid smoo. Ta'n rheynn goaill stiagh juyssyn, euaryn as biljyn cuphar, as ymmodee fir elley (mysh 630 dooie).
Benjamin Netanyahu
She politickeyr Israelagh as shenn Ard-Vinishter Israel eh Benjamin "Bibi" Netanyahu (, بنيامين نتنياهو‎; r. 21 J. Fouyir 1949). Chammah as shen, t'eh ny oltey jeh'n Knesset, ny Chaairliagh er y phartee politickagh Likud, ny Hirveishagh Cooishyn Joarree, as ny Hirveishagh Diplomaght Heayagh as Cooishyn y Lught Eebyrtagh. She Netanyahu y chied Ard-Vinishter va ruggit ayns Israel lurg seyrsnys y çheer.
Baare jiarg-buigh
She foillycan 'sy chynney Pieridae ee baare jiarg-buigh (Anthocharis cardamines).
Jalloo-oaylleeaght
Ta lheead ny skianyn 35-45mm, as t'ad bane ec y daa cheintys. Ta ponk doo ayns mean dagh skian hoshee, as ta'n baare oc lheeah dorraghey. Ta'n ennym oc er cooney'n 'irrynagh, er y fa dy vel skeead jiarg-buigh er y skian hoshee ta goaill stiagh y ponk doo. Ta çheu s'inshley ny skianyn breck glass-bane myr keiltnys; ta'n fer follaghey ny birr vaghtal echey fo'n skian jerrey.
Corys bea
Ta'n woirrin breh oohyn er gish vlaaghey lus ny Boaldyn, lus gharroo, dooieyn Brassicaceae as fir elley as glucosinolate ayndaue. Ta'n ooh 'essagh vane 'sy toshiaght, agh t'ee jiargaghey. Ta'n phraddag glass myr keiltnys er ny duillagyn; t'ad lomarcan as t'ad ee y cheilley ny keayrtyn, chammah's ee oohyn neuappee. T'ad gee ny blaaghyn as fynneigyn son y chooid smoo, as myr shen cha nel bee dy liooar da daa phraddag.
Annyl
She crouw ayns kynney ny pishyryn (Fabaceae) ee annyl (Indigofera suffruticosa). T'ee gaase dys 1m er yrjid, ayns thalloo çhirrym. Ta duillagyn fedjagagh eck. Ta plooreen jeant jee.
Rutland
She coontae reiragh as jesh-chliaghtagh thalloonit ayns Mean-çheerey Hiar Hostyn eh Rutland. T'eh çhemmit liorish Leicestershire da'n çheear hwoaie, Lincolnshire da'n çhiar hwoaie, as Peterborough (ny lught-reill unnaneagh ayns Cambridgeshire jesh-chliaghtagh) as Northamptonshire da'n çhiar yiass. Ta Rutland ny lught-reill unnaneagh.
Boodeeys Baljyn an Oriant
She çhaglym dy chommyoonyn ayns Mor-Bihan, y Vritaan, eh Boodeeys Baljyn an Oriant (An Oriant tolpad-kêrioù; Lorient Agglomération). V'eh currit er bun 'sy vlein 2000. 'Sy vlein 2011 va 198,810 dooinney cummal 'sy voodeeys.
Commyoonyn 'sy voodeeys
Ta'n boodeeys jeant seose jeh 25 commyoon:
Colught
She sorçh dy reagheydys ny heshaght eh colught ta jeant seose jeh çhaglym dy phersoonidyn er lheh as ad nyn bersoonidyn najooragh, leighoil ny mestey jeh'n daa horçh shen. Ta dean cadjin ec olteynyn colught as t'ad gobbraghey ry-cheilley son jeeraghey nyn schleiyn as stiurey nyn gouyryn as saaseyn son ny deanyn shen y chooilleeiney. Shimmey cummey t'ayn ayns colughtyn, goaill stiagh:
Coontae Aberdon
She ard coonseilagh ayns Nalbin ee Coontae Aberdon.
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
thumb|left|Coontae Aberdon
Gourhael
She commyoon ayns rheynn Mor-Bihan ny Britaan ayns sheear hwoaie ny Frank eh Gourhael (Gourhel).
Ta'n ennym Frangish Gourhelois currit er cummaltee yn valley.
Aonghas (ard coonseilagh)
She ard coonseilagh ayns Nalbin ee Aonghas.
Ta ardjyn coonseilagh ny h-Albey nyn eaghtyryssyn unnidagh, agh cha nel yn enmys shen currit orroo 'sy leigh.
Billey plaaney
Jalloo-oaylleeaght
T'ad gaase wheesh as 50m er yrjid. Ta roost crottylagh oc, liorish scaillaghey dy aashagh. Ta duillagyn un-duillagagh oc. T'ad duillageenagh er lhimmey jeh Platanus kerrii. Er lhimmey jeh P. Kerrii t'ad yn-lhoamey. Ta blaaghyn beggey ayns dhossan oc: ta mysh 3-7 seepalyn kianglt ec y un, as ta 3-7 petyllyn oc. Ta biljyn plaaney monoecious (blaaghyn bwoirrinagh as firrinagh er lheh er y villey cheddin). T'ad goll er pollnaghey ec y gheay, as ta blaaghyn firrinagh tuittym erreish daue ceau y pollin oc. Ta ny blaaghyn bwoirrinagh çheet dy ve acheneyn ayns dhossan dy ymmodee keead. Ta dagh achene cughlinagh as ta un rass ayn. Ta tappag caulgagh oc cur cooney daue skeaylley er y gheay.
Francesco Scarlatti
She cummeyder Barockagh Iddaalagh va Francesco Scarlatti  (5 Nollick 1666 – c. 1741). V'eh ny vraar s'aa lesh Alessandro Scarlatti.
Ellanyn Ashmore as Cartier
right|thumb|Soiaghey Ellanyn Ashmore as Cartier She thalloo Austrailagh as daa phossan dy ellanyn tropickagh 'sy Cheayn Injinagh Hiar Ellanyn Ashmore as Cartier ny Thalloo Ashmore as Cartier (Territory of Ashmore and Cartier Islands). T'ad nyn soie çheu heear hwoaie veih'n Austrail as çheu yiass veih'n ellan Indoneeshagh Rote. Ta ny h-ellanyn 199.45 kilomeaderyn kerrinagh er eaghtyr, earroo ta goaill stiagh 114,400 m² jeh thalloo çhirrym, lesh y chooid elley jeant seose jeh ushtey.
Yn Undinys Çhaghnoaylleeaght, Shliggagh
She undinys çhaghnoaylleeaght soit ayns Shliggagh, Nerin, va'n Undinys Çhaghnoaylleeaght, Shliggagh (Institute of Technology, Sligo; Institiúid Teicneolaíochta, Sligeach). Ayns Averil 2022, v'eh er ny lhieggal, as haink ny currymyn echey ve goit stiagh ayns Ollooscoill Çhaghnoaylleeaght yn Atlantagh. Ayns 2021, va tree olloo-rheynnyn as nuy rheynnyn ayn.
Detmold-Süd
She slyst ayns Detmold, y Ghermaan, eh Detmold-Süd, ny Detmold Yiass. Va'n clyst currit er bun 'sy vlein 1970 rere aalhiassaghey y ghurneilys ynnydagh. Rere yn aalhiassaghey shen va çheshvean y chaayr Detmold rheynnit magh ayns Detmold-Nord as Detmold-Süd. Myr y clag, t'ad ny slystyn gerroil ec y 'lyst na Detmold-Nord, Spork-Eichholz, Hornoldendorf, Heiligenkirchen, Hiddesen as Heidenoldendorf. Çheusthie jeh'n 'lyst ta Thie Tashtee fo'n Speyr Westfalen, Colleish Chiaullee Detmold as Garey yn Phlaase ry-gheddyn.
Francesco Scarlatti
Va Francesco ruggit er 5 Nollick 1666 ayns Palermo, y Çhissyl. Er-yn-oyr dy row yn ellan fo stiurey Reeriaght Napoli, hie Francesco dys Napoli son e studeyryssyn y yannoo 'sy Conservatorio. V'eh yn chied churrym v'echey lurg e studeyryssyn myr biol-chloieder ec y Chabbal Reeoil ayns Napoli. S'arganagh va e churrym; va ram jeh ny kiaulleyderyn Naaplagh myskidagh rish bwooise da'n chleayney queiggagh v'ec Francesco 'sy chooyrt.
Detmold-Süd
Ta'n chaayr hene 11.8 km² er eaghtyr as 'sy vlein 2006 va 29,694 deiney cummal ayn. She Helmut-Volker Schüte (CDU) meoir y 'lyst as she Johannes Heumann, Elfriede Paelke, Michael Raeth as Stephan Grigat (dagh fer jeu ass y phartee politickagh CDU) ny h-ynnydee 'sy Choonseil Chaayragh.
Francesco Scarlatti
Ayns 1690, phoose eh rish Rosalinda Albano. Hooar ee baase ayns 1706 erreish j'ee queig cloan y ruggey.
Ny s'anmey, hie Francesco er feie'n Oarpey. Ren eh keayrt er Lunnin ayns 1719. Ta farraneyn ennagh gra dy row eh shen er cuirrey voish e charrey Handel, hie eh ny whaiyl reggyryn dy vleeantyn hannah hene 'syn Iddaal. S'goan y fys ain bentyn rish e hraa ayns Lunnin, agh t'eh er credjal dy b'liklee dy ren eh obbraghey ayns tree possanyn kiaullee. Va Scarlatti moyllit da James Brydges, 1d Diuc Chandos liorish John Arbuthnot. Dreill Chandos, patroon Handel, undinys kiaullee ec e ard-hie, Cannons ayns Middlesex, agh s'baghtal nagh ren Scarlatti goll ayn.
Roish 1724 va Francesco beaghey ayns Divlyn. Va'n currym echey currit sheese myr "Mainshtyr y Chiaull" (Master of Musick). S'liklee dy ren eh poosey tra v'eh ayns Nerin. Ta'n Dublin Journal voish 1733 screeu: 'Jane Scarlatti, wife of Francis Scarlatti, Master of Musick, hath eloped from her said husband. This is to desire that nobody may give any credit to the said Jane Scarlatti on account of her said husband; for he will not pay any debts that she shall contract; nor answer any bills she may draw on him.'
Va'n coontys jerrinagh jeh Francesco Scarlatti recortyssit ayns 1741, tra nagh row eh ry-gheddyn da consert kyndagh rish yn aslaynt.
Picardie
right|thumb|Caslys-çheerey Picardie shenndeeagh right|150px|thumb|Armys Picardie shenndeeagh She queiggey shenndeeagh y Rank ee Picardie. T'ee soit ayns twoaie yn Rank as t'ee jannoo seose cooid jeh'n ard noa-emshyragh fo'n ennym cheddin. She Amiens y chaayr smoo as y preeu-valley shenndeeagh.
Glackan
right|thumb|Glackanyn [[daawheeyl cadjin.]] right|thumb|[[Glackan jysk|Glackanyn jysk er gleash-wheeyl.]] She saase obbrinee ta cur streean er gleashaght eh glackan. She craag y co-olt contraartagh rish. Dy bunneydagh, ta glackanyn goaill ymmyd jeh screebey dy hyndaa yn vree ghleashiddagh ny hiass, agh foddee dy vel saaseyn elley dy hyndaays bree goll er ymmyd chammah. Myr sampleyr, ta'n çhionney glackanyn aaghiennaghtagh çhyndaa yn chooid smoo jeh'n vree lectragh as ee goll er stoyral son ymmyd ny s'anmey. Ta saaseyn elley çhyndaa yn vree ghleashiddagh ny bree chummyssagh ayns cummaghyn stoyrit lheid as aer çhionnit as ooill hionnit. Ta glackanyn stroo eeiree goaill ymmyd jeh magheryn magnaidagh dy hyndaa yn vree ghleashiddagh ny stroo lectragh ayns jysk, frioggan, ny railley glackan as ee er ny çhyndaa ny çhiass. Ta saaseyn elley çhyndaa yn vree ghleashiddagh ayns cummaghyn elley, goaill stiagh astreeaghey yn vree ayns queeyl chassee hyndaaee.
Dy cadjin, ta glackanyn currit rish essylyn çhyndaaee ny rish queeyllyn, agh foddee dy vel cummaghyn elley orroo lheid as crackan ushlaght ghleashagh (flabbagyn ta goll er scarrey magh ayns ushtey ny aer). Ta carbid ennagh goaill ymmyd jeh obbraghyssyn glackanee co-vestit, lheid as gleashtanyn ratçhal sleaydey as glackanyn queeyllagh as parashuityn oc, as etlanyn as glackanyn queeyllagh as flibbagyn sleaydey ta goll er yrjaghey 'syn aer car y tarlheimey.
Er yn oyr dy vel y vree ghleashiddagh bishaghey dy kerrinagh lesh bieauid (K = mv^2/2), ta keead keayrtyn ny smoo bree ec nhee ta gleashagh er 10 meadaryn 'sy tullagh ny t'ec nhee ta goll er 1 veadar 'sy tullagh, as rere shen ta'n foddeeaght ghlackaney, tra ta'n nhee goll fo glackaney ec y chagliagh tayrney, 100 keayrtyn ny s'liurey. Dy feer, ansherbee, ta sleaydey aeragh mooar ec carbid happee as ta'n vree ta goll er coayl rere yn tayrn aeragh gyrjaghey lesh bieauid.
Ta sorçh ennagh dy ghlackan er y chooid smoo dy charbid wheeyllagh, feeu er cairtyn poagaght as cairtyn shappal son ymmyd er ardaneyn gleashagh. Ta glackanyn queeyllagh soit er focharriads jeh'n chooid smoo jeh etlanyn. Ta glackanyn aer ymmydit ec kuse d'etlanyn as ad goll er ymmyd dy chur streean er y vieauid oc as ad getlagh. Ta sampleyryn ennoil goaill stiagh foilleyryn as etlanyn ennagh veih traa yn Nah Chaggey Dowanagh, kuse vie d'etlanyn caggee as etlanyn bleaystan thummey ny mast'oc. T'ad lhiggey da ny h-etlanyn veih getlagh er bieauid sauçhey tra t'ad tuittym dy geyre. Ren yn etlan bleaystan thummey Saab B 17 ymmyd jeh'n focharriads scarrit magh myr glackan aer.
Ta glackanyn screebey er gleashtanyn stoyral y çhiass glackaney 'sy ghlackan stoandey ny 'sy ghlackan jysk tra ta'n gleashtan glackaney as ta'n çhiass astreeit beggan er veggan gys yn aer. Ta carbid ennagh goaill ymmyd jeh ny jeshaghtyn oc son dy ghlackaney chammah.
Tra ta cassagh glackan ayns carbyd noa-emshyragh lesh glackanyn ushtey-obbragh brooit ta sooaghan broojey aashag y ghlackan rish y ghlackan jysk as t'eh shen moalaghey yn carbyd. Ta obbraid chosoyllagh taghyrt er glackanyn stoandey raad ta'n rollian broojey ny braagyn glackan rish y stoandey as yn obbraid shen moalaghey yn carbyd.
Al Pacino
Alfredo James Pacino (ruggit er 25 Averil 1940), she aghteyr as jantagh scannane Americaanagh t'eh. Coontit myr fer jeh ny h-aghteyryn smoo cummaghtagh 'sy 20oo eash, t'eh er chosney ram accolaidyn, goaill stiagh Aundyr Academy, daa Aundyr Tony, as daa Aundyr Primetime Emmy.
She aghteyr aghtallagh as aa-schoillar yn HB Studio as yn Actors Studio t'eh, raad v'eh ynsit liorish Charlie Laughton as Lee Strasberg. Ren eh e chied scannane tra v'eh 29 bleeaney d'eash marish myn-phaart 'sy scannane Me, Natalie (1969). Hooar eh enney son e chied phaart toshee myr deyrsnagh heroin ayns The Panic in Needle Park (1971). Haink moylley as enney lheeadagh tra ren eh cloie Michael Corleone ayns The Godfather (1972) liorish Francis Ford Coppola. Ren eh aa-chloie yn paart shen ayns The Godfather Part II (1974) as The Godfather Part III (1990). Hooar Pacino enmyssaght son Aundyr Academy son yn Aghteyr Co-hassooagh Shaare son e chied scannane 'sy straih shen. Chammah's shen, hooar eh enmyssaghtyn son Aundyr Academy son yn Aghteyr Share son Serpico (1973), The Godfather Part II, Dog Day Afternoon (1975), as ...And Justice for All (1979). Ren eh cosney yn aundyr son e chloie ayns Scent of a Woman (1992). Son e chloiaghyn ayns Dick Tracy (1990), Glengarry Glen Ross (1992), as The Irishman (2019), hooar eh ny smoo enmyssaghtyn son Aundyr Academy son yn Aghteyr Co-hassooagh Share. Ta tuarystalyn elley lesh goaill stiagh cloiaghyn ayns ny scannaneyn Scarface (1983), Carlito's Way (1993), Donnie Brasco (1997), as The Insider (1999). Chammah as shen, t'eh er chloie ayns ny scannaneyn creauagh Heat (1995), The Devil's Advocate (1997), Insomnia (2002), as ren eh cloie ayns Once Upon a Time in Hollywood (2019) as House of Gucci (2021).
Er y çhellveeish, ren Pacino cloie ayns ram obbraghyn liorish HBO, goaill stiagh Angels in America (2003) as y scannane beashnyssagh liorish Jack Kevorkian, You Don't Know Jack (2010), raad ren eh cosney Aundyr Primetime Emmy son y daa scannane. Ta Pacino cloie 'sy straih Hunters (2020-jiu) liorish Amazon Video. T'eh er chloie er yn ardan chammah as aundyryn Tony cosnit echey ayns 1969 as 1977 son e chloiaghyn ayns Does a Tiger Wear a Necktie? as The Basic Training of Pavlo Hummel.
Ren Pacino e chied scannane myr jantagh lesh Looking for Richard (1996), raad t'eh stiurey as cloie 'sy scannane feanishagh mychione Richard III; ren Pacino cloie yn paart toshee er yn ardan ayns 1977. Ren eh cloie Shylock ayns scannane aa-chummit (2004) as gientyn ardan (2010) jeh'n chloie The Merchant of Venice. Ren Pacino stiurey as cloie ayns Chinese Coffee (2000), Wilde Salomé (2011), as Salomé (2013). Voish 1994, she Pacino yn co-eaghtyrane er yn Actors Studio.
Aonghas
She ard coonceil ayns Nalbin eh Aonghas. Foddee eh çheet er:
Maria de Dominici
She peinteyr, jalloder, as ben reillt hrassagh Charmelagh Valtagh va Suor Maria de Dominici (6 Nollick 1645 – 18 Mayrnt 1703). V'ee ruggit lesh lught thie d'ellyneyryn ayns caayr Birgu (Vittoriosa), as she neen lesh gaaue airh as leagheyder da Reejeryn y Valta v'ee. She peinteyryn va jees jeh ny braaraghyn eck, Raimondo de Dominici as Francesco de Dominici. Ren mac Raimondo, Bernardo, screeu lioar hennaghys ellynagh cho-emshiragh ghow stiagh imraaghyn da Maria.
Yn Chreestiaght
Haink y Chreestiaght er y theihll 'sy chied eash myr shaghrynys credjue Ewagh. Ta cooid vie jeh ny teksyn crauee goll er rheynn magh lesh yn Ewaghys, y Shenn Chonaant er lheh. Myrane lesh yn Ewaghys as yn Islam, ta'n Chreestiaght coontit myr craueeaght Abrahamagh er yn oyr dy vel ny tree craueeaghtyn tayrn y bun oc veih skeeal Abraham.
Stoya
She aghteyr pornograafagh, aghteyr scannane, craishteyder an-ghraagh, as screeudeyr Americaanagh ee Stoya (ruggit ayns Wilmington, Carolina Hwoaie, er 15 Mean Souree 1986). Hoshee ee gobbraghey 'sy çhynskyl pornograafagh ayns 2007. Chammah's yn obbyr eck 'sy phornograafaght, ta Stoya er ny chloie 'sy straih hellveeish fansee lesbagh Dagger Kiss (2016) chammah as 'sy scannane far-skeealaght heanse Serbagh A.I. Rising (2018).
Yn Chreestiaght
Ta'n Chreestiaght goll er rheynn magh ayns tree mooar-rheynnyn - yn Agglish Chatoleagh Raueagh, Agglish Chair-chredjuagh y Niar as ny rheynnyn eigsoylagh 'sy Phrotestoonys. Ren ard-ayraghtyn yn Agglish Chatoleagh Raueagh as yn Agglish Chair-chredjuagh scarrey magh veih nyn geilley ayns 'sy Çhismey Hiar-Heear 'sy vlein 1054 BNJ, as haink y Protestoonys er y theihll car yn Aachummey Protestoonagh 'sy 16oo eash as ny h-agglishyn shen scarrey magh veih'n Agglish Chatoleagh Raueagh.
Stoya
Ta Stoya screeu colloonyn dy mennick son Slate, Vice as The Verge, myrane lesh colloon coyrlee keintys son Refinery29. T'ee er ny hoilshaghey peeshyn ayns The New York Times, New Statesman, Esquire, The Guardian, Nylon, Playboy, as XCritic, chammah as art ayns Porn Studies, jurnyl acadoil scrutee. Hoilshee ee magh e chied lioar ayns 2018, fo'n enmys Philosophy, Pussycats, and Porn, çhaglym d'eabyn persoonagh as cremeydagh.
Thie-lheihys Noble
She thie-lheihys, ny spittal, ayns Mannin eh Thie-lheihys Noble (Noble's Hospital). She eshyn fer jeh'n daa hie-lheihys t'er yn ellan as, rere 1d Averil 2021, t'eh goll er stiurey fo currym Manx Care. Roish shoh, v'eh er ny obbraghey fo currym Rheynn Slaynt as Kiarail y Theay.
Stoya
Goaill toshiaght lesh e colloon ass 29 Mean Souree 2021 ayns Slate - "How to Do It" — hoshee ee goaill ymmyd jeh'n far-ennym "Jessica Stoya" ayn.
Chris Killip
Hooar Killip Aundyr Henri Cartier-Bresson Award (er son In Flagrante) as v'eh currit er y rolley giare da Aundyr Undinys Fotograafeeaght Deutsche Börse. Va'n obbyr echey taishbynit er feie ny cruinney, as ren eh screeu dy lheeadagh as v'eh ry-akin er y radio as er y çhellveeish, as ren eh curmey ram taishbynyssyn.
John Aylward
She aghteyr Americaanagh va John Aylward (7 Sauin 1946 – 16 Boaldyn 2022). Va enney share er son cloie aa-chaairliagh y Ving Ashoonagh Gheynlagh, Barry Goodwin, er y straih hellveeish The West Wing liorish NBC as er son cloie Dr. Donald Anspaugh er y straih hellveeish ER liorish NBC. Ren eh chiarail y goo son Dr. Arne Magnusson ayns Half-Life 2: Episode Two.
Brokhausen
She slyst ayns Detmold, y Ghermaan, eh Brokhausen. Ta'n clyst ny lhie mysh 4 km çheu hiar hwoaie veih çheshvean y chaayr. Ta ny slystyn Hakedahl, Klüt, Barkhausen as Mosebeck laue ry laue rish y 'lyst. Va Brokhausen covestit rish caayr Detmold er 1 Jerrey Geuree 1970 rere aalhiassaghey yn ghurneilys ynnydagh jeh'n vlein shen.
Ta'n clyst 4.1 km² er eaghtyr as 'sy vlein 2006 va 620 deiney cummal ayn. She Hermann Ollenburg (CDU) meoir y 'lyst as she Rüdiger Preuß (SPD) yn ynnydagh 'sy Choonseil Chaayragh.
Kaia Gerber
She craishteyder as ben-aghteyr Americaanagh ee Kaia Jordan Gerber (ruggit er 3 Mean Fouyir 2001). She 'neen lesh y chraishteyder Cindy Crawford as y delleyder Rande Gerber. Lurg straih faghtyssyn soilsheenee ry hoi cowraghyn fassan voish hoshee ee craishtey ec Fashion Week ayns 2017, chossyn Gerber Craishteyder y Vlein ec ny British Fashion Awards. Ta Gerber as e moir er n'obbraghey rish y cheilley ayns faghtyssyn ry hoi'n chowrey ooreyder Omega.
Yernish Chonnaghtey
thumb|right|Ny tree abbyrtyn jeh'n Yernish noa-emshyragh, lesh Yernish Chonnaghtey 'sy neear. thumb|Cowrey Yernish ayns Ard-valley ny Galliu Ta Yernish Chonnaghtey (Gaeilge ayns jiass y wheiggey, Gaedhilic, Gaeilic, Gaeilig ([ˈɡeːlʲɪc]) ny Gaedhlag ([ˈɡeːl̪ˠəɡ]) 'sy twoaie) ny h-abbyrt jeh'n Yernish ta loayrit ayns Queiggey Connaghtey. Ta ardjyn gaeltacht ry-gheddyn ayns Coontae Vay Eo (dy mynchooishagh ayns Tuar Mhic Éadaigh, Aghill, as Iorras) as ayns Coontae ny Galliu (dy mynchooishagh ayns rinkyn jeh Conamara as er Ellanyn Aran). Ta abbyrtyn Vay Eo as ny Galliu anchasley rish y cheilley ayns ram bollee, er yn oyr dy vel troyn ennagh ec Yernish Vay Eo ry-chlashtyn ayns Yernish Ulley raad dy vel ny troyn cheddin ec Yernish ny Galliu cosoylagh rish ad ayns Yernish Vooan.
Jennifer Stone
She ben-aghteyr as boandyr Americaanagh ee Jennifer Stone (ruggit er 12 Toshiaght Arree 1993 ). Ta enney urree son e paart myr Harper Finkle 'sy straih Wizards of Waverly Place (2007–2012) liorish Disney Channel Original as Wizards of Waverly Place: The Movie (2009) liorish Disney Channel Original Movie. T'ee er ny chloie paartyn eigsoylagh ayns filmyn çhellveeish, goaill stiagh paart goo ayns Dadnapped (2009), yn ard-characteyr ayns Harriet the Spy: Blog Wars (2010) as Abby Hanover ayns Mean Girls 2 (2011). Hooar Stone moylley cremeydagh son yn obbyr chloie eck 'sy fillym seyr The In-Between (2019), va screeuit eck hene chammah.
Yernish Chonnaghtey
Focklyn
Ta anchaslyssyn ennagh ry akin eddyr Yernish Vay Eo as Yernish ny Galliu:
Sheeanchoryssaghtys
Ta cummal sheeanagh Yernish Chonnaghtey (bunnit er abbyrt Huar Mhic Éadaigh ayns Coontae Vay Eo ) taishbynit 'sy chaart shoh eiyrtyssagh (jeeagh er Abbyrlhit Sheeanagh Eddyr-ashoonagh ry hoi meenaghey er ny cowraghyn). Ta ny cowraghyn 'sy lieh eaghtyragh taishbyney corocklyn coghooysagh (ny corocklyn "lhean" dy tradishoonagh) choud's t'adsyn 'sy lieh eeghtyragh taishbyney corocklyn cleaoil ("keyl"). Cha nel y corockle ny chorockle lhean ny keyl.
Ta ny breeocklyn ayns Yernish Chonnaghtey taishbynit 'sy chaart eiyrtyssagh. Cha nel ny buill shoh agh buill faggyssagh, er yn oyr dy vel cleaoilaghys as coghooysaghys jeh ny corocklyn cruinn cur cleayney er ny breeocklyn. center|200px|Kaart breeocklyn jeh Yernish Chonnaghtey
Ayns bishaght lesh shen, ta ny daaghooaghtyn ry-chlashtyn ayns Yernish Chonnaghtey chammah.
T'ad ny troyn ayns Yernish Chonnaghtey ta rheynn ee magh veih ny h-abbyrtyn elley na:
Ennymocklyn
Ayns abbyrtyn ennagh jeh Yernish Chonnaghtey ta ny meeryn jerree yl-rey -annaí as -achaí currit ayns ynnyd ny meeryn jerree cadjinit -anna as -acha. T'eh ry-chlashtyn dy mennick ayns ram ardjyn Gaeltacht ayns Conamara dy vel y cummey unnaneagh toyrtagh jeh dagh ennymockle jeh'n nah jee-chleayney doltit myr y cummey ennymagh, as eh shen cur y meer yerree hampleyragh ayns corocklyn cleaoilagh 'syn unnaneagh ennymagh. T'eh shen soilshit magh 'sy lettraghey lesh yn i roish y chorockle jerrinagh.
Breearyn
She tro ny breearyn ayns Yernish na mestey cummaghyn oltscarree (raad dy vel oayllys mychione y phersoon kiarit liorish far-ennym) as cummaghyn taahit (raad dy vel oayllys mychione earroo kiarit ayns meer yerree er y vreear) 'sy cho-whingys oc. Ayns Galliu as May Eo, myr t'eh ayns Queiggey Ulley, ta ny cummaghyn oltscarree ymmydit ayns ram cummaghyn raad dy vel cummey taahit 'sy çhengey chadjinit, m.s. molann muid "ta shin moylley" (cadjinit molaimid) ny mholfadh siad "voyllagh ad" (cadjinit mholfaidís). Foddee dy vel ny cummaghyn taahit, goaill stiagh ad nagh vel currit stiagh 'sy çhengey chadjinit ny s'odjey, dy ve ymmydit as feyshtyn er çhee freggyrt.
An Ignel
She commyoon 'sy rheynn Mor-Bihan, y Vritaan, eh an Ignel ( ny ; Inguiniel). 'Sy vlein 2011 va 2,092 dooinney cummal 'sy chommyoon.
Los Angeles
She Los Angeles y balley smoo ayns California lesh ny smoo na 3.8 millioonyn cummaltee echey.
Ellanyn Cocos (Keeling)
She thalloo Austrailagh 'sy Cheayn Injinagh Thalloo Ellanyn Cocos (Keeling) (Territory of Cocos (Keeling) Islands) ny Ellanyn Cocos as Ellanyn Keeling. T'ad nyn soie çheu heear yiass veih Ellan ny Nollick mygeayrt lieh-vollagh eddyr yn Austrail as Sri Lanka. Ta'n thalloo jeant seose jeh daa atoll as shiaght ellanyn corralagh as feed. Ta 600 deiney cummal er daa ellan chorralagh, West Island ("Yn Ellan Heear") as Home Island ("Yn Ellan Thie").
Ellan Heard as Ellanyn McDonald
Rere y cheeal Austrailagh, t'ad nyn soie ayns Keayn y Jiass, agh rere keeal y Çheshaght Vooir-chaslyssagh Eddyrashoonagh t'ad nyn soie 'sy Cheayn Injinagh.
V'ad feddynit magh 'sy 19oo eash veanagh, as v'ad coontit myr thallooyn ny h-Austrail veih'n vlein 1947. Ta'n daa volcaan bio ayns ny thallooyn Austrailagh nyn soie er ny h-ellanyn, as ta fer jeu, Mawson Peak, y slieau Austrailagh s'yrjey.
Maarten van Heemskerck
She peinteyr cochaslyssyn as reayrtyssn crauee Ollanagh va Maarten van Heemskerck ny Marten Jacobsz Heemskerk van Veen (1 Mean Souree 1498 - 1 Jerrey Fouyir 1574). Cheau eh yn chooid smoo jeh'n vea echey ayns Haarlem. She scollag lesh Jan van Scorel v'eh, as ren eh doltey mod e ynseyder as cleayney Iddaalagh echey. Ren eh baghey 'syn Iddaal eddyr 1532 as 1536. Chroo eh ram kiaddaghyn da grainneyderyn as ta enney share er er son e hoilshaghyn jeh Yindyssyn y Theihll.
Caayl jiarg
She troarag Brassica oleracea 'sy phossan troaragagh Acephala eh caayl yiarg (ny caayl cast, cabbash yiarg). Ta duillagyn glassey ny jiarg-ghorrym echey, as cha nel ny duillagyn meanagh jannoo kione cruinn erbee; ta shen dy eddyraghey voish caaylag, cabbash vane as troaragyn elley as kione duillagagh oc.
Guido Reni
Va Guido Reni (4 Mee Houney, 1575 - 18 Luanistyn, 1642) ny pheinteyr Iddaalagh. Rug eh ayns Bologna, yn Iddaal, ayns 1575 as hooar eh baase 'sy vlein 1642.
Shera Bechard
She craishteyder Canadagh ee Shera Lorraine Marie Bechard (ruggit er 14 Mean Fouyir 1983 ayns Kapuskasing, Ontario, y Chanadey). V'ee reiht myr Playboy Playmate jeh'n Vee ayns Mee Houney 2010. Chammah's shen, t'ee cloie dy anvennick myr ben-aghteyr.
Beashnys
Va Bechard ruggit 'sy Chanadey as v'ee troggit ayns Kapuskasing. Tra v'ee 18 bleeaney d'eash, darree ee dys Toronto son eiyrt er coorse myr craishteyder.
Tra v'ee ny craishteyder, ren ee obbraghey marish deiney lheid as Marcus Klinko, George Whiteside, Ian Cuttler as y craa-chiaulleyder as fer fotograf Bryan Adams. Ren ee obbraghey marish y stiureyder Andrew Thomas Hunt, reih ish cloie yn paart toshee Karma 'sy fillym Sweet Karma (2009).
Ayns 2011, she leggad lesh bunneyder Playboy Hugh Hefner v'ee.
Chur The Wall Street Journal coontys magh ayns Averil 2018 dy row molteyrys eddyr Bechard as y troggeyder argid da'n Phartee Pobblaghtagh Elliott Broidy. Erreish j'ee geddyn torragh liorish Broidy ayns 2017 jeianagh, va brey anappee eck. Ren e leighder, Keith Davidson, dellal eeckys er US$1.6 villioon myr argid tostid trooid Michael Cohen, leighder lesh Eaghtyrane ny Steatyn Unnaneysit Donald Trump ec y traa shen. Er 6 Jerrey Souree 2018, chur Bechard stiagh aghin leigh noi Broidy, Davidson as Michael Avenatti ayns California, prowal nagh row Broidy geeck y chooid elley jeh'n argid son e tostid.
Brian Cox
Foddee dy vel Brian Cox çheet er:
Eudicotyledonae
Ta eudicotyledonae çheet er possan monophyletagh dy lossreeyn blaaghey (unnaneagh: eudicot ny eudicotyledon). Hug Doyle & Hotton (1991) yn ennym shoh er y phossan. Va oayllee ny sleaie cliaghtey cur tricolpates ny dicotyn neu-Vagnoliagh orroo. She "feer dicotyledonyn" ee keeall yn ennym, er y fa dy vel eh goaill stiagh y chooid smoo jeh lossreeyn v'ad coontey myr dicotyledon as troyn sampleyragh dicotyledon oc. T'ad jannoo ymmyd jeh dys çheet er fer jeh'n daa chlade angiosperm smoo, as she monocotyn ny fir elley.
Ta'n corys APG as corys APG II jannoo ymmyd jeh'n 'ockle eudicot bentyn rish rang-oardraghey angiospermyn. T'ad cur eh er clade ta goaill stiagh y chooid smoo jeh ny dicotyledonyn dy row.
Charlotte's Web
She noaskeeal paitçhey veih'n vlein 1952 liorish E. B. White eh Charlotte's Web. T'eh ginsh skeeal gowaltys, lught-thie y ghowaltys, as kuse dy veiyn ta cummal ayn. Ta bun y skeeal Wilbur, ny chollag muc aeg, as doo-oallee hushtagh enmyssit Charlotte ta ny hauçhey veih buitçhoorys. Ta'n skeeal tayrnit ec Garth Williams.
Charlotte's Web aachummit myr scannane kiaullee bioghit liorish Hanna-Barbera Productions as Sagittarius Productions 'sy vlein 1973.
Sulby
Ta Sulby ny valley beg ayns Skeerey Chreest ny h-Ayrey, Mannin. Ta'n balley beg ny hoie er yn A3, y raad ta kiangley Balley Chashtal ayns jiass yn ellan rish Rhumsaa 'sy twoaie. Ta'n ennym Sulby çheet magh ass "Sõlabyr" ("Thalloo Soli") 'sy çhenn Loghlinish.
Çheer-oaylleeaght
Ta'n shenn valley beg ny hoie er crossag yn A14 (Raad Tolta y Woaillee) as y B9 (Raad y Chladdee). Ta mwyllin as faaie 'sy chooid jeh'n valley beg shoh. Ta'n preeu-phaart jeh'n valley beg ny hoie er yn A3 eddyr Close y Woaillee as Thie Mooar Jinshar.
Detmold-Nord
She slyst ayns Detmold, y Ghermaan, eh Detmold-Nord, ny Detmold Hwoaie. Va'n clyst currit er bun 'sy vlein 1970 rere aalhiassaghey y ghurneilys ynnydagh. Rere yn aalhiassaghey shen va çheshvean y chaayr Detmold rheynnit magh ayns Detmold-Nord as Detmold-Süd. Myr y clag, t'ad ny slystyn gerroil ec y 'lyst na Detmold-Süd, Heidenoldendorf, Jerxen-Orbke, Klüt, Hakedahl, Vahlhausen, Diestelbruch as Spork-Eichholz.
Aarheynnyn ny h-Albey
Ta ymmodee aarheynnyn ec Nalbin, bentyn rish ymmodee cooishyn.
Ardjyn Coonseilagh
Son reiltys ardjynagh, ta Nalbin er ny rheynn ayns 32 ard, as ad nyn "ardjyn coonseilagh" fo eaghtyrys unnidagh, as adsyn nyn goonceilyn. Ta kiart oc "comhairle" orroo hene y chur my t'ad reih ennym Gaelgagh, fo Slattys Reiltys Ardjynagh (Enmyn Gaelgagh) (Nalbin) 1997. Cha nel agh Ny h-Ellanyn Heear (Na h-Eileanan Siar) er reih shen y yannoo. T'ad ayn neayr's 1 Averil 1996, rere Slattys Reiltys Ardjynagh a.r.e. (Nalbin) 1994.
thumb|500px|left
Ardjyn Aachaptanys
Ta ny h-hardjyn aachaptanys bentyn rish çhiarnyn aachaptan ny h-Albey, nyn ynnydee yn ard-ree Goaldagh.
Ardjyn Bing
Ta ny h-ardjyn bing freggyrtagh son shirveishyn ayns rheynn jeh ard coonceil mooar.
Coondaeghyn Recortys
Ta ny coondaeghyn recortys bentyn rish recortyssyn thallooin.
Shirrymaghtyn
Ta shirrymaghtyn nyn ardjyn leigh.
Buird Slaynt
Ta stiurey shirveishyn Shirveish Slaynt y Theay er ny rheynn ayns 14 buird slaynt ardjynagh.
Ymmyrkey Ardjynagh
Ta shiaght "Boodeeyssyn Ymmyrkey" gobbraghey er polasee ymmyrkee ardjynagh. T'ad rere ny h-ardjyn coonceil, trooid as trooid.
Skeeraghyn Theayagh
Ta ny skeeraghyn theayagh nyn shenn rheynnyn. T'ad ayn foast bentyn rish staddyssaght (sleih-earrooyn as nyn lheid), as ny keayrtyn, rish recortyssey ruggyryn, baaseyn as poosaghyn. Cha nel skeeraghyn theayagh ny h-Albey y red cheddin as skeeraghyn theayagh Sostyn.
Coonceilyn Pobble
She pobble eh rheynn sloo ny h-Albey, as foddee ny pobblaghyn reih coonceilyn pobble. Cha nel ad agh cur barel y theay da'n reiltys. Ta pobblaghyn ny h-Albey y corrym rish skeeraghyn theayagh Sostyn, son y chooid smoo.
Oirr ny Gaeil as Ellan Voaid
She ard coonseilagh ayns Nalbin ee Oirr ny Gaeil as Ellan Voaid ny Oirr ny Gaeil as Boad.
Aarheynnyn ny h-Albey
Coondaeghyn
Va Nalbin er ny reirey rere coondaeghyn derrey 1975. V'ad scryssit magh ec y Slattys Reiltys Ardjynagh (Nalbin) 1973.
Ardjyn reiltys ynnydagh
Va ny h-ardjyn reiltys ynnydagh er nyn groo ec y Slattys Reiltys Ardjynagh (Nalbin) 1973 as er nyn scryssey magh ec y Slattys Reiltys Ardjynagh (Nalbin) 1994. Chroo ad nuy ardjyn (er nyn aarheynn ayns slystyn) as tree ardjyn ellanagh unnidagh.
Billey rubbyr
She billey 'sy ghenus Hevea eh billey rubbyr (Hevea brasiliensis). She oltey smoo scanshoil y ghenus bentyn rish tarmaynys, er coontey y sapp echey, lateks, bun-vun rubbyr najooragh. T'eh dooghyssagh da ard ny h-Amason.
Çhaglym lateks
thumb|left|150px|Çhaglym lateks ass beam ayns billey rubbyr. Rish 5–6 bleeantyn d'eash, foddee ad çhaglym rubbyr assdaue. T'ad beamey ad er jeeraghan ny cuishlinyn lateks, as dowiney dy liooar dy varnaghey ad gyn lhiettal aase y villey. T'ad cur stiagh çhoob as ta'n lateks sheeley magh as stiagh ayns cruick.
Jalloo-oaylleeaght
T'eh gaase wheesh as 44m er yrjid. Ta cuishlinyn lateks gaase ayns caslagh jeshagh mygeayrt y chorp. Ta biljyn garey lhiettit er yrjid do nagh beagh ad jummal daa-ocseed charboan er aase, agh cur eh da jannoo lateks.ref name=eb>"Elastomer-The rubber tree", Encyclopaedia Britannica, 2008 Ta duillagyn tree-duillagagh noi-sleeanagh echey as cuishlinaght fedjagagh oc. Ta roost rea dhone echey. Ta blaaghyn buighey gyn petyllyn echey, as soar geyre oc. She kishtey bleastagh eh y mess echey.
Ève Curie
She screeudeyr, earisheyr, as pianneyder Frangagh as Americaanagh va Ève Denise Curie Labouisse (6 Nollick 1904 – 22 Jerrey Fouyir 2007). V'ee ny neen aeg lesh Marie Skłodowska-Curie as Pierre Curie. Va Irène Joliot-Curie ny shuyr as Frédéric Joliot-Curie ny vraar lhee. Ren ee obbraghey myr earisheyr as she ish va ughtar beashnys e moir Madame Curie as ughtar y lioar naighteyraght chaggee, Journey Among Warriors. Voish ny 1960yn chur ee obbyr er son UNICEF fo currym eck, kiarail cooney da paitçhyn as moiraghyn ayns çheeraghyn ta goll er lhiassaghey. She Ève va'n ynrican oltey jeh'n lught thie ech nagh ren reihys coorse bea myr sheanseyr as nagh gossyn Aundyr Nobel, ga dy ren e 'er sheshee, Henry Richardson Labouisse Jr., geddyn Aundyr Nobel 'sy Çhee ayns 1965 er lieh UNICEF.
Steve Jobs
right|thumb|Steve Jobs as yn [[iPhone 4 'sy laue echey 'sy vlein 2010 ec yn Apple Worldwide Developers Conference.]] By ghreeseyder as ynlaghteyr co-earrooderyn Americaanagh eh Steven Paul "Steve" Jobs (24 Toshiaght Arree 1955 – 5 Jerrey Fouyir 2011). By cho-vunneyder, chaairliagh, as ard-offishear sheckteragh er Apple Inc. eh. Roish shen, ren eh gobbraghey myr ard-sheckter lesh y cholught bioghid Pixar Animation Studios, as haink er dy ve ny oltey jeh bing stiureyderyn y Walt Disney Company 'sy vlein 2006 erreish da kionnaghey Pixar ec Disney. Va'n ennym echey currit er rolley ny cohoyrtee da'n scannane Toy Story (1995) myr ard-stiureyder.
Ayns ny 1970yn jeianagh, ren Jobs (myrane lesh e cho-obbreeyn echey Steve Wozniak, Mike Markkula, as fir elley) kiaddey, lhiasaghey, as cur fer jeh ny kied co-earrooderyn persoonagh rahoil, straih yn Apple II, er y vargey. Ayns ny 1980yn leah v'eh mastey ny kied deiney ren toiggal cummys traaghtee eddyr-eddin ghraafagh ny h-ymmydeyryn jeh Xerox PARC v'er ny stiurey liorish lugh, as eh cur y raad foshlee da crooaght y Macintosh. Chaill eh kestal chummaghtagh lesh bing ny stiureyderyn 'sy vlein 1985, as, rere shen, ren Jobs irree ass Apple as ren eh cur NeXT er bun. By cholught lhiasaghey jeh ardaneyn co-earrooderyn as y colught shen jeeraghey er margaghyn dellal as ynsee s'yrjey. Ren Apple kionnaghey NeXT 'sy vlein 1996 as rere shen hie Jobs reesht stiagh 'sy cho-lught ren eh co-vunnaghey. Ren eh gobbraghey myr AOS er y cholught shen veih'n vlein 1997 derrey 2011.
'Sy vlein 1986 ren eh kionnaghey rheynn ny graafee cho-earrooderyn jeh Lucasfilm as eh er ny chur magh myr Pixar Animation Studios. Hannee eh ayn myr AOS as y ronnyeder smoo lesh 50.1% jeh ronnaghyn y cholught derrey yn chionnaghey echey liorish The Walt Disney Company 'sy vlein 2006. Rere shen, haink er Jobs dy ve ny ronneyder smoo rere ronnaghyn as 7% jeu echey as haink er dy ve ny oltey jeh Bing Stiureyderyn Disney.
Er 24 Luanistyn 2011 ren eh fogrey magh dy row eh girree ass oik myr AOS er Apple. Er 5 Jerrey Fouyir 2011 v'eh fogrit magh dy dooar Jobs baase as eh 56 bleeaney d'eash.
Alicia Witt
She ben-aghteyr, arraneyder, as pianneyder Americaanagh ee Alicia Roanne Witt (ruggit er 21 Luanistyn 1975). Va paart yllit eck myr jeigeyr boirit 'sy scannane Fun (1994), myr schoillar kiaullee ayns Mr. Holland's Opus (1995) as myr schoillar ollooscoil as aggle urree 'sy scannane atçhim Urban Legend (1998). Ren ee cloie ayns ny scannaneyn Vanilla Sky (2001), Two Weeks Notice (2002), Last Holiday (2006) as y scannane creauagh 88 Minutes (2007). Ta Witt er ve er y çhellveeish ayns The Walking Dead, The Sopranos, Nashville, Two and a Half Men, The Librarians, Friday Night Lights, Law & Order: Criminal Intent, The Mentalist, Cybill, Justified, Twin Peaks: The Return, CSI: Miami as Orange is the New Black.
Chammah's yn aghteyrys eck, t'eh raait dy nee yindys kiaullee t'ee myr pianneyder rahoil, arraneyder, as screeudeyr arrane. Ta Witt er chloie ayns hoght scannane Nollick liorish y vollagh çhellveeish Hallmark. Er y scannane jeianagh eck, Christmas Tree Lane (2020), ren ee obbraghey myr ard-ghienteyder as screeudeyr skeeal y scannane as ren ee cur daa arrane bunneydagh rish y scannane ta'n karacteyr eck goaill.
ISO 639-1
Ta'n coad ISO 639-1 ny chied veer jeh kynney ny stundayrtyn eddyr-ashoonagh ry hoi coadyn çhengaghyn. T'eh jeant seose jeh 136 coadyn daa-lettyragh as ad ymmydit dys soilshaghey magh preeu-çhengaghyn y theihill. Ta ny coadyn shen nyn nghiare-screeu eddyr-ashoonagh ymmydoil dys çhengey y hoilshaghey magh. Myr sampleyr:
Haink er y rolley ISO 639-1 dy ve ny stundayrt oikoil 'sy vlein 2002, agh v'eh ayn ayns cummey draght er feie bleeantyn roish eh shen. V'eh <tt>ht</tt>, ta shassoo seose son Creeole Haiti, y coad jerrinagh va currit er y rolley er 26 Toshiaght Arree, 2003. Va ymmyd y stundayrt currit er e hoshiaght liorish lipaidyn çhengey IETF, foshlit ayns RFC 1766 ayns Mee Vayrnt ny bleeany 1995, as freilt liorish RFC 3066 veih Jerrey Geuree 2001 as RFC 4646 veih Mean Fouyir 2006. She Infoterm (International Information Center for Terminology - "Laare Oayllys Eddyr-ashoonagh ry hoi Termeeaght") lught-reill recortyssey son coadyn ISO 639-1.
Cha nel coadyn ISO 639-1 noa currit er y rolley my vel coad ISO 639-2 ayn hannah. Er y fa shen, cha nel currym er coryssyn lesh y daa choad ISO 639-1 as 639-2, lesh tosheeaght er son coadyn 639-1, ny coadyn v'ayn hannah adsyn y cheaghley.
My vel coad ISO 639-2 ayn as e coodaghey possan çhengaghyn, foddee dy beagh eh markit harrish liorish coad ISO 639-1 noa er son çhengey er-lheh.
Cha nel sonreeaght er corrym macra-çhengaghyn (jeeagh er ISO 639-3).
Kianglaghyn mooie
ISO 639 ISO 639